《颍口》
清代·姚柬之

丹枫黄叶颍城西，淮水汤汤出古黎。野鹤于人恒皎皎，饥乌何事复凄凄。

眼空京洛青天远，发短江湖白日低。安得琼苏南岳酒，沙头一饮醉如泥。

作者简介：(785—18470清安徽桐城人，字佑之，号伯山，又号檗山。道光二年进士。历河南临漳、广东揭阳知县，至贵州大定知府。因与上官不合引归。在官善决疑案，除赌窟，息盗风，禁止械斗。有《漳水图经》、《绥猺厅志》等。